b'\n_START_ARTICLE_\nSMS Viribus Unitis\n_START_PARAGRAPH_\nSMS Viribus Unitis je bila avstro-ogrska admiralska bojna ladja (dreadnought) razreda Tegetthoff._NEWLINE_Bojna ladja je bila zgrajena leta 1912 v Trstu (v ladjedelnici Stabilimento Tecnico Triestino), njeno mati\xc4\x8dno pristani\xc5\xa1\xc4\x8de pa je bil Pulj, glavno pomorsko opori\xc5\xa1\xc4\x8de Avstro-ogrske vojne mornarice._NEWLINE_Po porazu Avstro-Ogrske v I. svetovni vojni je postalo o\xc4\x8ditno, da bodo obalna podro\xc4\x8dja ostala pod upravo Dr\xc5\xbeave Slovencev, Hrvatov in Srbov, zato je kronski svet dvojne monarhije 29. oktobra 1918 admiralsko ladjo, celotno vojno in trgovsko mornarico z vsemi pristani\xc5\xa1\xc4\x8di in kopenskimi objekti, sklenil predati tej novonastali dr\xc5\xbeavi._NEWLINE_Viribus Unitis in ostanek nekdanjega avstro-ogrskega ladjevja so bili kljub koncu vojne cilj napada italijanske kraljeve vojne mornarice (Regia Marina). _NEWLINE_SMS Viribus Unitis sta v Pulju 1. novembra 1918, ko je nekdanji viceadmiral Miklos Horty poveljstvo flote \xc5\xbee predal kapitanu bojne ladje, novoimenovanemu kontraadmiralu Janku Vukovi\xc4\x87u-Podkapelskemu, z nastavljeno mino potopila italijanska pomorska diverzanta Rosetti in Paolucci, ki sta v  pristani\xc5\xa1\xc4\x8de priplula s pomo\xc4\x8djo Mignatta torpeda za dva potaplja\xc4\x8da.'